Cry for Me. „Cry for Me“ () – kanadalik qoʻshiqchi va qoʻshiqlar muallifi The Weekndning singli. Trek AQShning zamonaviy va ritmik radio stansiyalariga XO va Republic Records orqali 2025-yil 4-fevralda ijodkorning oltinchi studiyaviy albomi – "Hurry Up Tomorrow"dan uchinchi singl sifatida yuborildi. Qoʻshiqqa The Weeknd, Mike Dean va Metro Boomin prodyuserlik qilgan; yuqoridagi shaxslardan bilan birga Belly, Karen Patterson va Curtis Williams qoʻshiq mualliflari hisoblanadi. Albomning chiqarilganidan soʻng qoʻshiq katta shuhrat qozonib, tijoriy muvaffaqiyatlarga erishdi: Buyuk Britaniya va Kanadada top-10 talikka kirdi, shuningdek, turli mamlakatlarda top-40 ga kirdi, shu jumladan AQShda 12-oʻrinni egalladi. Tarixi va chiqarilish. Qoʻshiq, dastlab, "Hurry Up Tomorrow" albomining ikkinchi treki sifatida chiqarilgan, 2025-yil 4-fevralda esa albomdan uchinchi singl sifatida qayta chiqarildi. Kompozitsiyasi va matni. "Cry for Me" kuyi sintezatorlar va kuchli zarblilardan iborat hamda trap yoʻnalishida yakunlanadi. Qoʻshiqda The Weeknd oʻzini „pentxaus qamoqxonada“ oʻtirgandek his qilayotganini aytadi, ichki ogʻriq va azoblarini ifoda etadi. "Billboard"dan Carl Lamarre „Cry for Me“ni albomdagi eng yaxshi toʻqqizinchi qoʻshiq deb topdi, chunki u „The Weekndning zaifligi sezilarli boʻlib, "Hurry Up Tomorrow"ni oʻzining soʻnggi ijod namunasi sifatida taqdim etadi“ deb yozgan va „u oʻzining oʻlishi va ketishini anglab, munosabatlarini tiklash uchun kech boʻlishi mumkinligini tushunadi“. Musiqiy klipi. „Cry for Me“ qoʻshigʻining klipi 2025-yil 11-fevralda taqdim etildi. The Weekndning oʻzi tomonidan rejissyorlik qilingan ushbu oq-qora videoda u yuzining bir qismini yopib turgan kapyushonli, yaltiroq bezakli kiyimda, qorongʻulikda bir ayol tomon yurib boradi. Klipda musiqachilarning shaharda adashib yurgani va ayolning koʻzidan yosh quyuq, qora suyuqlik sifatida oqayotgani kadrlari tez-tez almashib turadi. Xodimlar. Maʼlumotlar Tidaldan olingan: